Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 316/13/5508	Ružomberok, 23.5.2014
EEČ : 2-42-62-2014

U Z N E S E N I E

Trestná vec:	obvinený XXXXX  
Prečin:	Neoprávnené používanie cudzieho motorového vozidla podľa § 216 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 100,00 € 
b.	Peňažná suma určená na všeobecne prospešné účely: 30,00 € 
c.	Konkrétny adresát peňažnej sumy určenej na všeobecne prospešné účely: Konzultačné a informačné centrum EDUKOS, o. z., ul. Ťatliaka 8, 026 01 XXXXX, IČO: 37801848 
d.	Suma odovzdaná štátu na peňažnú pomoc obetiam trestnej činnosti: 15,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Ružomberok pod spisovou značkou ORP-506/OO-RK-2013.
dňa 21.06.2013 v čase okolo 18.00 h sa na parkovisku pri obci Šútovo, okr. Martin zmocnil tam zaparkovaného osobného motorového vozidla zn. VW Golf modrej farby ev.č. XXXXX v hodnote 1.980,-Eur, takým spôsobom že bez vedomia majiteľa vozidla XXXXX, nar. XXXXX v Dolnom Kubíne, trv. bytom XXXXX, XXXXX, vzal tomuto zo stanu kľúče od predmetného vozidla a vozidlo bez súhlasu majiteľa viedol zo Šútova do Ružomberka a späť.

Odôvodnenie: 
Uznesením povereného príslušníka Obvodného oddelenia PZ v Ružomberku z 13.08.2013, ČVS: ORP-506/OO-RK-2013, bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX, nar. XXXXX v Dolnom Kubíne, trvale bytom XXXXX, XXXXX, pre prečin neoprávenného používania cudzieho motorového vozdila podľa § 216 ods. 1 Trestného zákona na tom skutkovom základe, ako je to uvedené vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu päť rokov ustanovenú § 220 ods. 1 Trestného poriadku.

Obvinený a poškodený uzavreli pred mediačným a probačným úradníkom na Okresnom súde Ružomberok dňa 23.04.2014 Zmier, sp. zn. 1M 13/2014, v rámci ktorého obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, pričom dňa 05.05.2014 nahradil poškodenému škodu spôsobenú trestným činom v celej požadovanej výške 100,- Eur. 

Dňa 06.05.2014 obvinený vložil na účet Okresnej prokuratúry Ružomberok peňažnú sumu určenú na všeobecne prospešné účely vo výške 30,- Eur, pričom 15,- Eur je určených pre občianske združenie Konzultačné a informačné centrum EDUKOS, so sídlom ul. Ťatliaka 8, 026 01 XXXXX, IČO: 37801848, a 15,- Eur pripadá štátu na peňažnú pomoc obetiam trestnej činnosti. Táto suma je primeraná závažnosti spáchaného prečinu.

Obvinený a poškodený s týmto spôsobom vybavenia veci vyslovili súhlas.
 
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť. (§ 185 a nasl. Tr. por.)

JUDr. Štefan Tomaško
prokurátor